Document ID: 31992R2145

Komisijas Regula (EEK) Nr. 2145/92
(1992. gada 29. jūlijs),
kas pārdefinē galapunkta zonas eksporta kompensācijām, eksporta maksājumiem un dažām eksporta licencēm par labību un rīsiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā 1975. gada 29. oktobra Padomes Regulu (EEK) Nr. 2727/75 par labības tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1738/92 [2], un it īpaši tās 16. panta 6. punktu,
ņemot vērā 1976. gada 21. jūnija Padomes Regulu (EEK) Nr. 1418/76 par rīsu tirgus kopīgo organizāciju [3], kurā jaunākie grozījumi izdarīti ar Regulu (EEK) Nr. 674/92 [4], un it īpaši tās 17. panta 6. punktu,
tā kā Komisijas Regula (EEK) Nr. 1124/77 [5], kurā jaunākie grozījumi izdarīti ar Regulu (EEK) Nr. 3049/89 [6], noteica galapunkta zonas, kas jāizmanto, lai noteiktu eksporta kompensācijas un maksājumus par labību un rīsiem;
tā kā politiskās pārmaiņas Austrumu blokā, tas ir, Padomju Savienības un Dienvidslāvijas sadalīšanās neatkarīgās valstīs, izsauc nepieciešamību koriģēt galapunkta zonas, kā noteikts Regulas (EEK) Nr. 1124/77 pielikumā, un tā kā tajā pielikumā Padomju Savienība un Dienvidslāvija jāaizvieto ar valstīm, kuras no tām izveidojās, un tā kā jāizmanto izdevība un jāpārgrupē I, II, III un VIII zonu valstis;
tā kā skaidrības labad Regula (EEK) Nr. 1124/77 jāatceļ un tās noteikumi jāietver šajā regulā;
tā kā šajā regulā minētie pasākumi saskaņā ar Labības pārvaldības komitejas atzinumam,
IR PIEŅĒMUSI ŠO REGULU.
1. pants
Galapunkta zonas, kuras jāizmanto, lai noteiktu diferencētās eksporta kompensācijas un maksājumus par Regulas (EEK) Nr. 2727/75 1. panta a), b) un c) apakšpunktos un Regulas (EEK) Nr. 1418/76 1. panta a) un b) apakšpunktos minētajiem produktiem, ir norobežotas šīs regulas pielikumā.
Ar šo Regula (EEK) Nr. 1124/77 tiek atcelta.
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1992. gada 1. augusta.
Šī regula uzliek saistības kopumā un ir piemērojama visās dalībvalstīs.
Briselē, 1992. gada 29. jūlijā

Labels: 3
17